Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 0335013-1/1994.(0) számú határozatát megsemmisíti, továbbá hogy a név szerint megjelölt két köztisztviselő ellen a
Paragraph Index: 338

0335013-1/1994.(0) számú határozatát megsemmisíti, továbbá hogy a név szerint megjelölt két köztisztviselő ellen a törvény kizáró rendelkezése folytán a fegyelmi eljárás megindítását mellőzi, illetve hogy a megyei kárrendezési iroda igazgatóját figyelmeztetésben részesíti. Az országgyűlési biztos általános helyettese a választ elfogadta, az ajánlás elérte célját. OBH 1309/1999. I. Az Alkotmány13. § (1) bekezdésében biztosított tulajdonhoz és az Alkotmány 57. § (5) bekezdésében biztosított jogorvoslathoz való joggal kapcslatban visszásságot okoz, ha a jegyző az ügyintézési határidőt jelentősen túllépve hozza meg határozatát a hozzá benyújtott birtokvédelmi kérelemre. II. Az Alkotmány 2. § (1) bekezdésében deklarált jogállamiságból eredő jogbiztonsággal összefüggésben visszásságot okoz, ha a közigazgatási hivatal téves jogértelmezése miatt nem intézkedik felügyeleti jogkörében. Teljes szöveg: 3.10. alfejezetben. OBH 1324/1999. Az Alkotmány 2. § (1) bekezdésében és a 13. § (1) bekezdésében deklarált jogbiztonsághoz való, illetőleg a tulajdonhoz való joggal összefüggő visszásságot okoz, ha a földhivatal a tulajdonjog bejegyzési kérelem teljesítésével indokolatlanul késlekedik. A panaszos azért fordult az országgyűlési biztoshoz, mert tulajdonjogát a többszöri hiánypótlás és sürgősségi kérelem ellenére 1991-től nem jegyezte be a Fővárosi Kerületek Földhivatala (a továbbiakban: Földhivatal). Panaszos ez év tavaszán szerette volna eladni a lakását, ezért a mielőbbi intézkedés érdekében kért segítséget. Az országgyűlési biztos a vizsgálat során feltárta, hogy a panaszos csere útján 1991-ben vásárolta meg a szóban forgó XI. kerületi lakásingatlant, amelybe be is költözött. A lakás 1985-ben épült, azóta már kétszer elidegenítették, a panaszos az ingatlan negyedik tulajdonosa. Tulajdonjog-bejegyzési kérelmét a 107423/1991. számra iktatta a Földhivatal. 1993-ban értesítették, hogy tulajdonjogát addig nem lehet bejegyezni, amíg a megelőző tulajdonszerzések okirati hiányosságait nem pótolják. A panaszos ezt követően várt az intézkedésre, de a bejegyzésről nem kapott értesítést. Ezért 1995-ben személyesen érdeklődött a bejegyzés akadálya felől. Ekkor tájékoztatták arról, hogy az előző bejegyzési kérelmek hiányosak. A panaszos felkereste a korábbi tulajdonosokat, beszerezte tőlük a hiányzó okiratot és 1997-ben benyújtotta Földhivatalhoz. Intézkedés azonban továbbra sem történt. 1998-ban érdeklődésére a Földhivatal úgy tájékoztatta, hogy a korábbi hiány pótlása nincs az iratokhoz csatolva. A panaszos ezért újra benyújtotta a hiányzó okiratot és kérte a soron kívüli ügyintézést. A panasz benyújtásáig az ügyben intézkedés nem történt. A Földhivatal intézkedésének elmaradása, illetve a késedelmes ügyintézés miatt évek óta igen sok panasz érkezett az országgyűlési biztoshoz. Az 1997—1998. évben már vizsgálta a Fővárosi Kerületek Földhivatalánál kialakult helyzetet. Az akkori megállapítások alapján az ügyirathátralék felszámolása érdekében ajánlást tett a földművelésügyi miniszternek. A tárca intézkedése nyomán 1999 januárjában megindult az ügyirathátralék feldolgozása, amelybe a vidéki földhivatalokat is bevonták. A Fővárosi Földhivatal vezetőjének tájékoztatása szerint, panaszos ügyiratát is elküldték vidékre, de a gyorsabb intézkedés érdekében visszakérték, és a tulajdonjog bejegyzések 1999. április 27-én megtörténtek. Erről az 1999. június 30-án megküldött határozatmásolatok tanúskodnak. Az országgyűlési biztos megállapította, hogy a Földhivatal a késedelmes ügyintézéssel mind a jogbiztonsággal, mind a tulajdonjog védelmével összefüggésben alkotmányos visszásságot okozott. A tulajdonjog az ingatlan-nyilvántartási bejegyzéssel keletkezik. Mindaddig, amíg ez meg nem történik, a tulajdonos bizonytalan tulajdonjoga felől, és nem

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes